ફેક ન્યૂઝનો ભોગ બનેલો મદારી સમુદાય ગુજરાત આવતા કેમ ડરે છે?\nબાળકોને ઉપાડી જતી ગૅંગ વિશેનાં વૉટ્સઍપ મૅસેજથી પ્રોત્સાહિત થઈને ભરબજારે ટોળાએ શાંતાદેવીને મારી નાંખ્યા હતાં.

આ ઘટનાએ ચુનનાથ અને તેમના સમાજના અનેક લોકોને એટલા ડરાવી દીધા કે તેઓ ત્યારબાદ પોતાના ગામથી બહાર નીકળીને અમદાવાદ સુધી આવતા પણ ડરે છે.

પોતાના નાનાકડા પ્લાસ્ટિકના શેડવાળા ઘરમાં બેઠા-બેઠા ચુનનાથ બીબીસી ગુજરાતી સાથે વાત કરતા કહે છે, "મદારી સમાજ ભીખ માગીને જ પોતાનું ગુજરાન ચલાવતો હોચ છે, પરંતુ આ ઘટના બાદ ખૂબ જ ઓછા લોકો અમદાવાદમાં ભીખ માગવા આવે છે."

"અમને બીક છે કે ફરીથી આવી કોઈ ઘટના બનશે અને અમને કે અમારા સમાજની મહિલાઓ પર ફરીથી હુમલો થશે." 

મદારી સમાજના આશરે 50 લોકો રાજસ્થાનના પાલી જીલ્લાના કોરટા ગામે રહે છે. આ સમાજના લોકો શાંતાદેવીની હત્યાની ઘટના બાદ હજી સુધી પોતાના જિલ્લાથી બહાર નીકળીને ભીખ માગવા ગયા નથી.

ચુનનાથે કહ્યું કે તેઓ આસપાસનાં ગામમાં જ જઈને ભિક્ષાવૃત્તી કરી પોતાનું ગુજરાન ચલાવી રહ્યા છે.

એક ખોટો મૅસેજ અને મહિલાની હત્યા

બાળક પકડતી ગૅંગ વિશેના ખોટા મૅસેજ સોશિયલ મીડીયા પર વાઇરલ થયા બાદ કોરટા ગામના મદારી સમાજના લોકોએ પોતાને પોતાના જ ગામમાં બંધ કરીને રાખ્યા છે.

આ નાનકડું સેટલમૅન્ટ પોતાની સુરક્ષા માટે સરકાર તરફથી બાંહેદરીની રાહ જોઈ રહ્યું છે. આ સમાજ દાયકાઓથી માત્ર ભિક્ષાવૃત્તી દ્વારા જ પોતાનું ગુજરાન ચલાવી રહ્યું છે.

આસુદેવી અને બાલકીદેવી નામની બે મહિલાઓ સાથે શાંતાદેવી કાલબેલીયા 26 જૂન 2018ના રોજ અમદાવાદના નવા વાડજ વિસ્તારમાં ભીખ માગવા ગયાં હતાં.

આ ત્રણેય મહિલાઓ બાળક ચોર ગૅંગનાં સભ્ય છે તેમ માનીને ટોળાએ તેમની ઉપર હુમલો કર્યો, જેમાં શાંતાદેવીનું ઘટનાસ્થળે જ મોત થઈ ગયું હતું.

(ભારત, કેનિયા તથા નાઇજીરિયામાં બીબીસી દ્વારા હાથ ધરવામાં આવેલા રિસર્ચના તારણ વાંચવા માટે અહીં ક્લિક કરો.)

તમે આ વાંચ્યું કે નહીં?

બીબીસી ગુજરાતી સાથે વાત કરતાં આસુદેવી જેમની ઉપર પણ હુમલો થયો હતો તેઓ કહે છે, "બચવા માટે અમે જ્યારે એક રિક્ષામાં બેસ્યા તો તેમણે રિક્ષાને રોકી અને અમને મારવા લાગ્યા."

"શાંતાદેવીને વધારે માર પડતા તેઓ ત્યાં જ બેભાન થઈ ગયાં હતાં"

ચુનનાથ

આ ઘટના બાદ અમદાવાદ પોલીસે ૨૫ લોકોની ધરપકડ કરી હતી અને તે બધાય અત્યારે સાબરમતી જેલમાં છે.

શાંતાદેવી પોતાનાં ત્રણ બાળકો સાથે કોરટા ગામમાં રહેતાં હતાં. આ પરિવાર ભિક્ષા માગવા અમદાવાદમાં આવતો હતો અને અમદાવાદના ભદ્રેશ્વર વિસ્તારમાં એક ઝૂપડું બનાવીને રહેતો હતો.

તેમના...\n\ntl;dr:
26 જૂન 2018ના રોજ 45 વર્ષના ચુનનાથ કાલબેલીયાની દુનિયા જાણે ખતમ થઈ ગઈ, જ્યારે તેમનાં પત્ની શાંતા દેવીને ટોળાએ અમાદાવાદમાં મારી નાખ્યાં.